CELEX: 62011TN0137
Language: sk
Date: 2011-03-11 00:00:00
Title: Vec T-137/11: Žaloba podaná 11. marca 2011 — Guiai Bi Poin/Rada

30.4.2011   
            
            
               SK
            
            
               Úradný vestník Európskej únie
            
            
               C 130/22
            
         Žaloba podaná 11. marca 2011 — Guiai Bi Poin/Rada
   (Vec T-137/11)
   2011/C 130/42
   Jazyk konania: francúzština
   
      Účastníci konania
   
   
      Žalobca: Georges Guiai Bi Poin (Abidžan, Pobrežie Slonoviny) (v zastúpení: G. Collard, advokát)
   
      Žalovaná: Rada Európskej únie
   
      Návrhy žalobcu
   
   Žalobca navrhuje, aby Všeobecný súd:
   
               —
            
            
               určil, že nariadenie Rady č. 25/2001 zo 14. januára 2011 a rozhodnutie Rady 2011/18/SZBP zo 14. januára 2011, uverejnené 15. januára 2011 v Úradnom vestníku Európskej únie, nie sú vo vzťahu k žalobcovi Georgesovi Guiaiovi Biovi Poinovi skutkovo podložené,
            
         
               —
            
            
               a preto
               
                           —
                        
                        
                           zrušil nariadenie Rady č. 25/2011 zo 14. januára 2011 a rozhodnutie Rady 2011/18/SZBP zo 14. januára 2011,
                        
                     
                           —
                        
                        
                           subsidiárne nariadil stiahnutie mena Georges Guiai Bi Poin zo zoznamov priložených k uvedenému nariadeniu a rozhodnutiu.
                        
                     
         
      Žalobné dôvody a hlavné tvrdenia
   
   Žalobca uvádza na podporu svojej žaloby dva dôvody.
   
               1.
            
            
               Prvý žalobný dôvod je založený na porušení povinnosti odôvodniť, keďže dôvody zápisu žalobcu do zoznamu osôb a subjektov, na ktoré sa vzťahujú obmedzujúce opatrenia boli mechanicky zopakované bez uvedenia presnej skutkovej okolnosti umožňujúcej posúdiť relevantnosť tohto zápisu.
            
         
               2.
            
            
               Druhý žalobný dôvod je založený na zjavne nesprávnom posúdení v rozsahu, v akom:
               
                           —
                        
                        
                           sa žalobcovi vytýka skutočnosť, že sa odmietol podriadiť demokraticky zvolenému prezidentovi A. Ouattarovi, pričom žalobca, ako vojenská osoba, sa nemohol vyhnúť poslušnosti vo vzťahu k ústavným orgánom svojho štátu, ktoré vyhlásili L. Gbagba za zvoleného prezidenta, a
                        
                     
                           —
                        
                        
                           sa žalobcovi prisudzuje zodpovednosť za vážne porušenie ľudských práv a medzinárodného humanitárneho práva, pričom Medzinárodný trestný súd, ktorého právomoc uznala Republika Pobrežia Slonoviny, sa v tejto súvislosti nezaoberal žalobcom.